                   2014 оны 4 дүгээр сарын 30-ны өдрийн хувьцаа эзэмшигчдийн ээлжит 
хуралд 
“ЖАРГАЛАНТ ҮЙЛС”ХК-ИЙН 2014 ОНЫ ҮЙЛ АЖИЛЛАГААНЫ БОЛОН САНХҮҮГИЙН ТАЙЛАНГИЙН ТАЛААРХ ТУЗ-ИЙН ДҮГНЭЛТ

Эрхэм хувьцаа эзэмшигч та бүхний энэ өдрийн амгаланг айлтган мэндчилж байна.

2013 оны хувьд бид компанийн үйл ажиллагааг сэргээн эхлүүлж чадаагүй боловч сэргээн явуулах талаар тодорхой амжилт олсон жил байлаа.
2004 онд захирлаар ажиллаж байсан Ё.Уранчимэг хууль бус хэлцэл хийх замаар компанийн бүх хөрөнгийг “Эрдэнэт хүнс” ХК болон иргэн Н.Мөнхтуяа нарт  зарж, компани нэг ч төгрөгийн хөрөнгөгүй болоод байсныг өмнөх хурлуудын тайлангаас Та бүхэн мэдэж байгаа. Ингээд компанийн үл хөдлөх хөрөнгийг шилжүүлэн авах, хугацаа хэтэрсэн өрийг барагдуулах талаар өнгөрсөн онд хийж гүйцэтгэсэн ажлын талаар тайлан гаргалаа. 

1. Хууль бусаар шилжүүлсэн компанийн үл хөдлөх хөрөнгийг буцаан шилжүүлж авах талаар хийсэн ажил

2010 онд бид компанийн хувьцаа эзэмшигч болохын хувьд Орхон аймгийн сум дундын шүүхэд нэхэмжлэл гарган компанийн хувьцааг худалдсан хэлцэл хууль бус болох тухай шүүхийн шийдвэр гаргуулсан билээ. Энэ шийдвэр гармагц компанийн захирлаар ажиллаж байсан Н.Мөнхтуяа нь надад компанийн хөрөнгөөс 70,0 сая төгрөг гаргаж өг, компанийн зоорийг өг, тэгэхгүй бол шинээр сонгогдсон ТУЗ, гүйцэтгэх захирлыг бүртгүүлэхгүй, тамга тэмдэг, улсын бүртгэлийн гэрчилгээг өгөхгүй гэх мэтээр хувьцаа эзэмшигчдийг дарамталж, төрийн байгууллагуудад гомдол гарган явж эхэлсэн. Гэтэл төрийн байгууллагууд тухайлбал, Орхон аймгийн Улсын бүртгэлийн хэлтэс түүний энэ хууль бус хүсэлтийг дэмжиж, шинээр сонгодсон ТУЗ болон гүйцэтгэх захирлыг бүртгэлгүй 3 жил болсон. Үүнээс шалтгаалан үл хөдлөх хөрөнгийг компанийн мэдэлд шилжүүлэн авахын тулд уг хөрөнгийг “Эрдэнэт хүнс” ХК-ийн онцгой татварын өрөнд шилжүүлэн авсан Сангийн сайдын болон Төрийн өмчийн хорооны шийдвэрийг хүчингүй болгуулахаар шүүхэд хандах ажиллагаа сунжирсаар 2012 оны эцэс хүрсэн. 2012 оны 11 дүгээр сард өмгөөлөгч хөлслөн авч хөөцөлдүүлсэн боловч өмгөөлөгч маань Н.Мөнхтуяа шиг хүмүүстэй эвлэрэхгүй бол төрийн байгууллагуудаар хэдэн жил ч явж, уйлж унжин, худал жүжиглэх, болохгүй бол авилга амлах зэргээр хүмүүсийг талдаа татан компанийн үйл ажиллагааг хичнээн жилээр саатуулж чадна гэж зөвлөөд түүнтэй эвлэрлийн гэрээ байгуулж өгсөн. Орхон аймгийн Улсын бүртгэлийн албаны байцаагч нь шүүхийн шийдвэрийг хүртэл эсрэгээр тайлбарлан компанийн бүртгэлд өөрчлөлт оруулахгүй байсаар ирсэн гэдгийг энд Та бүхэнд зориуд тэмдэглэн хэлэх нь зүйтэй. Энэ 4 жилийн хугацаанд болсон бүх үйл явдлууд нь хувьцаа эзэмшигчдийн эрхийг хэрэгжүүлэх, хамгаалах талаар төрийн байгууллагууд холбогдох арга хэмжээ авдаггүй, эрх зөрчигдөх нь хэвийн үзэгдэл болсон байгааг харууллаа. 

Ингээд Н.Мөнхтуяатай эвлэрлийн гэрээ байгуулсны дараа улсын бүртгэлд компанийн шинэ удирдлагыг бүртгэн авснаар компанийн асуудлыг хөөцөлдөх боломжтой болж, 2013 оны 3 сард Сангийн яаманд шийдвэрээ хянаж үзэхийг хүсэж хандсан боловч 3 сар гаруйн хугацаанд ямар ч хариу өгөөгүй учраас Нийслэлийн захиргааны хэргийн шүүхэд хандсан. Захиргааны хэргийн шүүх хурлаа тодорхой бус шалтгаанаар 3 удаа хойшлуулсны эцэст  10 дугаар сард шүүхийн шийдвэр гарч Сангийн сайдын болон Төрийн өмчийн хорооны шийдвэрүүдийг хүчингүй болгосон. Гэвч хуулийн дагуу 7 хоногийн дараа албажуулан гаргаж өгөх ёстой шүүхийн шийдвэрийг 2 сарын дараа албажуулан өгч, дараа нь Сангийн яам, Төрийн өмчийн хороо давж заалдах шатны шүүхэд гомдол гаргах эсэхийг 2 долоо хоног хүлээсний эцэст үл хөдлөх хөрөнгийг бүртгэлийг сэргээх асуудлыг Орхон аймгийн Улсын бүртгэлийн хэлтэст тавьсан. Ингэсээр 2013 оны 12 дугаар сарын сүүлээр үл хөдлөх хөрөнгө компанийн мэдэлд шилжин ирсэн.  10 жилийн турш ашиглалтгүй байж, бүрэн эвдэрсэн барилгыг засах талаар өвөл ажиллагаа явуулах боломжгүй учраас хавар болж, засварын ажил хийх боломжтой болохыг хүлээж, засварын ажлын төсөв хийлгэж байна. 

2. Компанийн өр зээлийг барагдуулах талаар

Компанийн удирдлагын улсын бүртгэлд бүртгэн авсны дараа Зоос банкны өр барагдуулах албанаас компанид албан тоот ирүүлж, Зоос банкнаас Н.Мөнхтуяагийн авсан 40,0 сая төгрөгийн зээлийн өр хүүгийн хамт 100,0 сая төгрөг болоод байгааг мэдэгдсэн бөгөөд үндсэн өр болох 40,0 сая төгрөгийг 2012 онд багтаан төлсөн тохиолдолд хүүгийн төлбөрөөс чөлөөлөх асуудлыг хэлэлцэн тохирч болох юм гэдгийг мэдээлсэн. Хэдийгээр компанийн шинэ удирдлагад хамаарахгүй өр боловч, нэгэнт компанийн нэр дээр бүртгэгдсэн өр учраас түүнийг төлж, хүүгийн төлбөрөөс чөлөөлөгдөх, компанийн бизнесийн нэр төрийг сэргээх нь зүйтэй, ингээгүй тохиолдолд муу зээлдэгчийн ангилалд бүртгэгдэх учраас ямар ч төсөл хөтөлбөрт хамрагдах, зээл авах болмжгүй болно гэж   төлөөлөн удирдах зөвлөл шийдвэрлээд компанийн хувьцаа эзэмшигч “Жаргалтхаан хайрхан консалтинг” ХХК-аас зээл авч  энэхүү өрийг төлсөн.  Нэгэнт компанийн үйл ажиллагааг өнөөг хүртэл сэргээн явуулах боломжгүй хэвээр байгаа учраас хүүгүй авсан зээлийн өрийн хугацаа хэтэрч, зээлийн өрөнд компанийн халаасны хувьцааг шилжүүлснээр “Жаргалтхаан хайрхан” ХХК нь  компанийн хувьцааны хяналтын багцыг эзэмшигч болж, хуулиар хүлээсэн үүргийнхээ дагуу бусад хувьцаа эзэмшигчдийн хувьцааг худалдан авахаар тендер саналаа зарласан болно. Өрийг хувьцаагаар солиход нэгж хувьцааны үнэ 1340 төгрөг болсон учраас хуулиар тогтоосон журмын дагуу энэ үнээр хувьцааг худалдан авахаар тендер санал зарлахаас өөр аргагүй болсон болно. 
Хувьцаа эзэмшигч Та бүхэн энэ үнээр хувьцаагаа худалдах нь зүйтэй гэдгийг ТУЗ-ийн зүгээс анхааруулж байна. Учир нь компанийн үл хөдлөх хөрөнгө болох үйлчилгээний зориулалттай барилга нь 10 жил ашиглагдаагүй байгаа учраас дээвэр нь бүрэн хууларсан, цахилгаан, сантехникийн хувьд бүрэн засан сэргээх шаардлагатай болсон байдалтай байгаа бөгөөд засварын төсөв урьдчилсан байдлаар гарахад 300,0 орчим сая төгрөгийн засвар хийх шаардлагатай болоод байна. Ийм учраас энэ хэмжээний хөрөнгө зарцуулж засвар хийсэн тохиолдолд энэ хэмжээний өрийг хэзээ төлж барагдуулах нь тодорхойгүй байгаа юм.  Компанийн барилга нь байршлын хувьд сумын төвд байрладаг учраас түрээслүүлж, өндөр орлого олох боломж хомс, ТУЗ-ийн захиалгаар боловсруулсан техникийн үйлчилгээний бизнесийг эхлүүлэхэд зээл авах боломж муутай болоод байна.
ТУЗ-ийн гишүүн, хувьцаа эзэмшигчид өөрсдийн хөрөнгөөр хөрөнгө оруулалт хийж бизнесийг эхлүүлэх боломжтой гэж үзэж байсан боловч компаниас одоогийн байдлаар 100,0 орчим сая төгрөг хүүгүй зээлдүүлчихээд байгаа, цаашид компани орлого олж, энэ зээлийг хэдийд төлөх боломжтой болох нь тодорхойгүй байгаа учраас дахин хувийн хөрөнгөөр санхүүжилт хийх боломжгүй болоод байна. Энэ бүхэн нь төрийн албан хаагчдын хууль бус, ёс зүйгүй үйл ажиллагаанаас шалтгаалан компанийн үл хөдлөх хөрөнгийг шилжүүлэн авах ажиллагаа 3 жил гаруйн хугацаанд үргэлжилсэнээс шалтгаалсан гэдгийг Та бүхэн зөв ойлгоно байх. Ямар ч байсан нэг ч төгрөгийн хөрөнгөгүй зөвхөн 100 гаруй сая төгрөгйин өртэй компанийн хөрөнгийг буцаан авч, өрийг төлж барагдуулаад дахин 300,0 сая төгрөг зарцуулахаас нааш орлого олж эхлэх боломжгүй байдалтай болоод байна. Ийм учраас засварын мөнгө гаргахын тулд барилгын нэг хэсгийг сумын Захиргаанд худалдахаар саналаа хүргүүлээд байгаа боловч хариу өгөлгүй 5 сар болж байна. Барилгыг шилжүүлэн авахаас өмнө Сумын удирдлага нь барилгын нэг хэсгийг худалдан авч хамтран ажиллах боломжтой гэж байсан, түүнд үндэслээд техник эдийн засгийн үндэслэл, бизнес төлөвлөгөө хүртэл боловсруулаад байгаа боловч цагаа тулахаар бас л бүтэхгүй хариу өгөх төлөвтэй байна. 
Ийм учраас барилгын нэг хэсгийг сонирхсон этгээдэд худалдах замаар завсар хийх хөрөнгөний эх үүсвэртэй болох шаардлагатай байна. 
Жаргалтхаан хайрхан ХХК-аас энэ хугацаанд дараах өрийг төлж барагдуулсан болно.

1. Зоос банкны зээлийн өр     40,0 сая төгрөг
2. Шүүхтэй холбоотой нотариатын баталгаа, хуулийн зөвлөгөө, өмгөөлөгчийн төлбөр, нэхэмжлэлийн өр,тэмдэгтийн хураамж, 34,0 сая төгрөг
3. Н.Мөнхтуяад эвлэрлийн гэрээгээр төлсөн 25,0 сая 
4. Хөрөнгийн биржийн урьд онуудын хураамж  2.9 сая төгрөг
5. ҮЦТТТХТ-ийн хураамж 1,2 сая төгрөг
6. Хувьцаа эзэмшигчдийн 4 удаагийн хурлын зардал 3,5 сая төгрөг
7. Нийгмийн даатгалын шимтгэлийн урьд онуудын өр 503.7 мянган төгрөг
8. Шүүхийн шийдвэртэй өр 1,7 сая төгрөг
9. Үл хөдлөх хөрөнгийн татвар 1,2 сая төгрөг
10. Онцгой татварын өрийн үлдэгдэл 1,0

Нийт                                                                                  111,0 сая төгрөг
Үүнээс хувьцаагаар сольсон                                             40,0 сая төгрөг
Үлдэгдэл                                                                              71,0 сая төгрөг

Санхүүгийн тайлангийн талаар:
Биднийг компанийн удирдлагыг шилжүүлэн авахаас өмнө санхүүгийн тайланг алдаг оног гаргадаг, банк, татвар, нийгмийн даатгал, шүүхийн шийдвэрийн зэрэг өртэй байсан. Бид өнгөрсөн онд бүх өрийг төлж барагдуулсны зэрэгцээ дээр дурьдсанчлан үл хөдлөх хөрөнгийг шилжүүлэн авсан. Энэ бүх ажил гүйлгээг балансад тусгаж 2013 оны жилийн эцсийн тайлан гаргасан. Гэхдээ манай нягтлан бодогч, аудитор хоёрын хооронд үл ойлголцол байсан зарим баримтаа дутуу өгсөн зэрэг шалтгаанаар жилийн эцсийн санхүүгийн тайланд зарим залруулга хийж, 1 дүгээр улирлын санхүүгийн тайланг гаргасан. Уг тайлангаар санхүүгийн байдал дараах байдалтай байна:
1. Эргэлтийн хөрөнгө: байхгүй
2. Үл хөдлөх хөрөнгийн үлдэгдэл үнэ                       266,6 сая төгрөг
Нийт хөрөнгийн дүн                                                 266,6 сая төгрөг
3.       Богино хугацаат өр төлбөр                                          71,0 сая төгрөг
4.      Эзэмшигчдийн өмч                                                      195,6  сая төгрөг
        Нийт эх үүсвэр                                                        266,6 сая төгрөг    

5. Цаашид хэрэгжүүлэх төслийн талаар

Компанийн өнөөгийн байдал иймэрхүү хүндрэлтэй байгаа бөгөөд цаашид хөрөнгийн зах зээл дээр хувьцаат компани гэсэн давуу талаа ашиглан үйл ажиллагаа явуулахын тулд хамтран ажиллах хөрөнгө оруулагч олж үйл ажиллагааг яаралтай сэргээх арга  хэмжээ аваагүй тохиолдолд МХБ-ийн бүртгэлийн шалгуурыг хангах боломжгүй болж, бүртгэлээс хасагдахад хүрэх төлөвлтэй байгаа. Ялангуяа Үнэт цаасны зах зээлийн тухай хууль шинэчлэгдэн батлагдаад, бүртгэлтэй компаниудыг цэгцлэн зөвхөн бүртгэлийн шалгуур, шаардлага хангасан компаниудыг үлдээх бодлого баримталж байгаа нөхцөлд үйл ажиллагааг яаралтай сэргээх шаардлагатай болж байна.
Ийм учраас ТУЗ-ийн зүгээс хамтран ажиллаж, ашигтай төсөл хэрэгжүүлэх хөрөнгө оруулагч олох талаар санаачлага гарган ажиллаж, хөрөнгө оруулагчидтай урьдчилсан байдлаар яриа хэлцэл хийж эхлээд байна. Хөрөнгө оруулагчдын зүгээс тавьж буй шаардлага нь:
1-рт компанийн өр болон өнөөгийн байдлаар ашиглах боломжгүй барилгын асуудлыг шийдвэрлэсэн байх
2-рт хувьцааны 60-аас доошгүй хувийг хөрөнгө оруулагчдад шилжүүлэх
3-рт ТУЗ-д хөрөнгө оруулагчдын төлөөлөл болох 6-гаас доошгүй этгээдийг оруулах
4-рт компанийн төв байрыг Улаанбаатар хотод шилжүүлэх, компанийн оноосон нэрийг шинээр хэрэгжүүлэх төслийн онцлогийг тусган өөрчлөх  
5-рт компаниас хэрэгжүүлэх төслийн асуудлыг хувьцаа эзэмшигчдийн хурлаар хэлэцүүлэн шийдвэрлүүлсэн байх
6-рт Улаанбаатар хотод хэрэгжүүлэх төсөлд компанийн зүгээс эсхүл хяналтын багцыг эзэмшигчдийн зүгээс 20-оо?с доошгүй хувийн хөрөнгө оруулалт хийх
Энэхүү шаардлагыг хэрэгжүүлэх боломжийг судлаад хамтран ажиллах нь зүйтэй гэж ТУЗ үзсэн болно. Энэ хөрөнгө оруулагчидтай хамтран ажиллаагүй нөхцөлд компанийг татан буулгах, эсхүл ХХК болгон өөрчлөх шаардлагатай болох нь илэрхий болоод байгаа. ХХК болгон өөрчлөн байгуулах, татан буулгах аль аль нь нилээдгүй зардал шаардах үйл ажиллагаа бөгөөд жижиг хувьцаа эзэмшигчдэд оногдох хувьцааны үнийг Жаргалтхаан  хайрхан ХХК-аас нэмж гаргах боломжгүй байгаа учраас компанийн барилгыг бүхэлд нь худалдах шаардлагатай болно. Гэтэл байршлын улмаас худалдан авагч олоход бэрхшээл үүсээд байгаа.  
[bookmark: _Toc302380858]Хөрөнгө оруулагчаас санал болгож байгаа шинэ төслийн танилцуулга 
Хураангуй танилцуулга 
“Жаргалант үйлс” ХК нь цаашид компанийн оноосон нэрээ “Люксзанаду” ХК болгон өөрчилж /LuXanadu/ Улаанбаатарт төвтэй үл хөдлөх хөрөнгийн зууч, хөгжүүлэгч, менежментийн болон холбогдох үйлчилгээ үзүүлэх компани болох юм. Улаанбаатар хот дахь хөрөнгийн эрчимтэй хөгжилт болон түүнээс дагалдан гарч буй шаардлага, эрэлт хэрэгцээг хангах зорилгоор үүсгэн байгуулагдаж байна. Тодруулж хэлэхэд үл хөдлөх хөрөнгөтэй холбогдох төслүүдийг дэмжин хөгжүүлж, тэдгээрийн   чиглэлд голлон анхаарч ажиллах болно. Үл хөдлөх хөрөнгийн хувьд амины болон нийтийн орон сууц, мөн бусад төрлийн худалдааны, оффисын зориулалттай барилга байгууламжийг хамрах болно. 
Сүүлийн жилүүдэд Монгол улсын эдийн засаг хурдацтай хөгжиж, түүнийг дагалдаад салбаруудын хөгжил асар хурдацтай явагдаж байна. Уг өсөлтийн гол эх үүсвэр болох уул уурхайн салбарыг дагаад үл хөдлөх хөрөнгийн зах зээл өдөр ирэх тутам тэлж, чанар стандарт болон хэрэглэгчдийн шаардлага хэрэгцээ ч нэмэгдэж байна. Худалдан авагч, хөрөнгө оруулагч нарын хувьд дан ганц үл хөдлөх хөрөнгийн үнэ цэнийг сонирхохоос гадна мэргэжлийн өндөр түвшний зах зээлийн судалгаа, харьцуулсан үзүүлэлт, мэргэжлийн багаар үйлчлүүлэхийг эрмэлзэх болсон. Энэ бүх хэрэгцээг хангаж ажилладаг үл хөдлөх хөрөнгийн компани зах зээл дээр нэн ховор байдаг. Харин бидний хувьд уг хэрэгцээг хангаж, зах зээл дээр танигдсан нэр хүнд бүхий мэргэшсэн, өндөр чанартай үйлчилгээ үзүүлэх компани болохоор зорин ажиллах болно. Салбарын онцлогоос шалтгаалаад, хүний нөөцийн асуудал нэн тэргүүнд тавигдах асуудал бөгөөд уг салбартаа мэргэшсэн, дотоодын болон гадны оронд ажиллаж байсан туршлагатай мэргэжилтнүүдийг нэгтгэн ажиллахаар бэлдэж байна. 
Компаний дунд хугацааны төлөвлөгөөний хувьд олон төрлийн үйлчилгээ, судалгааны бараа бүтээгдэхүүн гаргаж, хөрөнгийн биржэд бүртгэлтэй, байнгын тогтвортой, олон нийтэд нээлттэй үйл ажиллагаагаа явуулах болно. Ингэснээр компаний дотоод болон гадаад зах зээл дээрх нэр хүнд өсөж, түүнийг дагаад Монголын үл хөдлөх хөрөнгийн зах зээл дээр хөрөнгө оруулалт хийх боломж, нөхцөл хайж байгаа хөрөнгө оруулагчдыг татахад илүү дөхөм болох төдийгүй, найдвартай  хамтын ажиллагаа эхлэхэд бэлэн байх болно. 
[bookmark: _Toc302380861]2. Бизнесийн танилцуулга 
“Жаргалант үйлс” ХК нь Улаанбаатар хотод төвтэй хувь нийлүүлсэн компани байна. Компаний хувьд эхний 1-2 жилийн хугацаанд жижиг хэмжээний буюу 7-8 хүний бүрэлдэхүүнтэй ажиллахаар төлөвлөсөн. “Жаргалант үйлс” ХК нь дан ганц үл хөдлөх хөрөнгийн зарж, борлуулах агентлагаас гадна бусад нэмэлт үйлчилгээ болох зах зээлийн болон эдийн засгийн үндэслэлийн нарийвчилсан судалгаа хийх, хөрөнгө зуучийн үйлчилгээ, хөрөнгө оруулалт хийх,  хөрөнгө оруулалт олох, үл хөдлөх хөрөнгийг хөгжүүлж босгох бүх шатны ажлыг удирдаж явуулах, түрээслэгч талд түрээслэх явцын бүрэн үйлчилгээ үзүүлэх зэрэг мэргэжлийн өндөр түвшиний, цогц бүтээгдэхүүн үйлчилгээ үзүүлж бусад ижил төрлийн үйл ажиллагаа явуулдаг компаниудаас ялгарч, өрсөлдөх олон давуу талтай байх болно. Энэ нь хөрөнгө оруулагч нарт нэг цэгийн үйлчилгээг бүрдүүлж өгөх асар том давуу тал болно. 
Үйлчилгээний давуу тал болон, чанарын байдал, зах зээл дээр эзлэх нэр хүндээ харгалзан үзээд дундаас дээш түвшний зах зээлийн бүтээгдэхүүн үйлчилгээнд илүүтэй анхаарч ажиллах бөгөөд энэ төрлийн орон сууц, худалдааны зориулалтын үл хөдлөх хөрөнгийн зах зээл дараагийн 5 жилийн хугацаанд хурдацтай өсөх хандлагатай болоод байна. 
[bookmark: _Toc302380862]3. Салбарын тойм үнэлгээ
Монгол улс тэр тусмаа Улаанбаатар хотын үл хөдлөх хөрөнгийн салбарын хувьд 2009 оны сүүл, 2010 оны эхэн үеэс эхлээд аль хэдийнэ хурдацтай өсөх хэмнэлдээ орчихсон төдийгүй энэ үзүүлэлт даамжирсаар өнөөгийн түвшинд зах зээл хэт халж, үнийн хэт хөөрлийн байдалтай болоод байна. 2008 оны сүүл үеэс эхлээд Улаанбаатар хотын хүн амд ноогдох ДНБ харьцангуй өсч, түүнийг дагаад нийт хүн амын худалдан авах чадвар ихэссэнээр томоохон хэмжээний хөрөнгө оруулалт хийх нь ихэсч, орон сууц болон бусад төрлийн байр сууцны эрэлт хэрэгцээ их өссөн. Улаанбаатар хотын хүн ам албан тоо баримтаар 1.2 сая хүрчээ. Гэтэл энэ өсөлтийг хангаж чадахуйц нийлүүлэлт хомсдолтойгоос үүдээд үнэ сар, жил ирэх тутам өссөөр одоогоор Улаанбаатар хотын орон сууцны дундаж үнэ 1м.кв нь1100 ам.долларт хүрээд байна. 
	Улаанбаатар хотын хүн амд ноогдох ДНБ

Оффис болон бусад төрлийн үл хөдлөх хөрөнгийн үнийн өсөлт ч мөн ялгаагүй нэлээдгүй өсөх хандлагатай болсон бөгөөд үүний цаана уул уурхайг дагаад Монголыг зорин ирэх олон улсын байгууллага, гадны мэргэжилтнүүд болон дотоодын томоохон байгууллага, компаниуд гээд хэсэг бүлгийн эрэлт ч бас нэмэгдэж байна. Энэ эрэлтийг хангах гэсэн оролдлого 2009 оноос явагдаж, энэ оны хэмжээнд нэлээдгүй хурдацтай өсөж буй дүр зураг ажиглагдаж байгаа. Доорхи графикт үзүүлсэнчлэн А зэрэглэлийн буюу олон улсын чанарын стандартыг бүрэн хангахуйц оффисын түрээсийн үнэ 2010 оны сүүл гэхэд зах зээлийн туршлагаар 24 ам.доллар хүрсэн байна. Харин зах зээл дээр ихдээ эдгээр оффис 1 м.кв нь 45-62 ам.доллар хүрч байгаа туршлага ч ажиглагдсаар байгаа. Худалдах үнийн хувьд 
	А зэрэглэлийн оффисийн дундаж түрээсийн үнэ 2007-2011

	


1м.кв нь 1750-2500 ам.долларын дундажтай байна. Одоогийн байдлаар Улаанбаатар хотын хэмжээнд нийтдээ 120 000 мкв талбай бүхий оффисийн барилга байгууламж байна. Энэ тоо дараагийн 5 жилд мэдэгдэхүйц хэмжээгээр өсөх хандлагатай төдийгүй, А зэрэглэлийн оффисийн хэмжээ болон үнэ илт давуу өснө гэж таамаглаж байна.
[bookmark: _Toc302380864]4. Бүтээгдэхүүн үйлчилгээ 
“Люксзанаду” ХК –ийн үйлчилгээ үргэлж цогц, бүгдийг багтаасан байхад чиглэнэ. Үл хөдлөх хөрөнгөтэй холбоотойгоор зах зээлийн болон эдийн засгийн үндэслэлийн нарийвчилсан судалгаа хийх, хөрөнгө зуучийн үйлчилгээ, хөрөнгө оруулалт хийх,  хөрөнгө оруулалт олох, үл хөдлөх хөрөнгийг хөгжүүлж босгох бүх шатны ажилыг удирдаж явуулах, түрээслэгч талд түрээслэх явцын бүрэн үйлчилгээ үзүүлэх зэрэг мэргэжлийн өндөр түвшний, цогц бүтээгдэхүүн үйлчилгээ үзүүлэхээр байгуулж байна. Үүн дотор, үйлчлүүлэгч, хөрөнгө оруулагчид шаардлагатай судалгаа, шинжилгээг цогцоор нь хийж зах зээлийн нөхцөл байлал, түүхэн өсөлт хөгжилтийн судалгааг бэлдэж өгнө.     
Эхний ээлжинд үл хөдлөх хөрөнгийн зуучийн үйлчилгээнд голлон анхаарч ажиллахаар төлөвлөж байгаа. Үүн дотор голцуу өндөр чанарын үл хөдлөх хөрөнгийг хамарч ажиллах төдийгүй бидний үйлчилгээ нь бусад ижил төрлийн үйлчилгээ үзүүлдэг компаниудаас нягт нямбай, түргэн шуурхай, мэргэжлийн түвшний үйлчилгээгээр ялгарах болно. Бид ихэнхдээ үл хөдлөх хөрөнгийн худалдаа болон урт хугацааны түрээсийн үйлчилгээнд анхаарах боловч богино хугацааны бүрэн үйлчилгээнд хамрагдсан өндөр зэрэглэлийн орон сууцны түрээсийн үйлчилгээгээр мөн үйлчлэх болно. Бидний үйлчилгээний дэлгэрэнгүйг доороос үзнэ үү. 
Үл хөдлөх хөрөнгийн эзэмшигчид зориулсан үйлчилгээ:
1. Худалдах
· Худалдааны төлөөлөгч хөрөнгийг харж, үнэлгээ өгөх 
· Зах зээлийн үнийг тодорхойлох 
· Сурталчилгааны хэлбэрүүд болон маркетингийн арга хэлбэрээ тохиролцох
· Боломжит хэрэглэгчдийн бүлгийг тодорхойлж, хэрэгцээт баримт бичгийг цуглуулах
· Хөрөнгийг хэрэглэгчдэд үзүүлэх арга хэмжээг зохион байгуулж, гэрээ хэлэлцээрийн баримт бичгийг бэлдэх 
· Хуулийн дагуу шийдвэрлэх бусад асуудлыг хариуцан явуулах 
· Хөрөнгийг худалдан авагчид эцсийн байдлаар хүлээлгэн өгөх 

 Үл хөдлөх хөрөнгийн эзэмшигчид зориулсан үйлчилгээ:
2. Түрээс 
· Худалдааны төлөөлөгч хөрөнгийг харж, үнэлгээ өгөх 
· Зах зээлийн үнийг тодорхойлох 
· Түрээсийн үйл явцын зөвлөгөө
· Түрээслэх нөхцөлийг бэлдэх 
· Боломжит хэрэглэгчдийн бүлгийг тодорхойлж, хэрэгцээт баримт бичгийг цуглуулах
· Хөрөнгийг хэрэглэгчдэд үзүүлэх арга хэмжээг зохион байгуулж, гэрээ хэлэлцээрийн баримт бичгийг бэлдэх 
· Хөрөнгийг түрээслэгчид хүлээлгэн өгөх 
· Төлбөрийн болон бусад асуудлыг түрээсийн хугацаанд хоёр талын хооронд хариуцах 

Үл хөдлөх хөрөнгийн эзэмшигчид зориулсан үйлчилгээ:
3. Худалдааны түрээс 
· Худалдааны төлөөлөгч хөрөнгийг харж, үнэлгээ өгч үйлчлүүлэгчид шаардагдах зөвлөгөөг өгөх 
· Зах зээлийн үнийг тодорхойлж зөвлөх 
· Боломжит хэрэглэгчдийн бүлгийг тодорхойлж, хэрэгцээт баримт бичгийг цуглуулах
· Хөрөнгийг хэрэглэгчдэд үзүүлэх арга хэмжээг зохион байгуулж, гэрээ хэлэлцээрийн баримт бичгийг бэлдэх 
· Түрээсийн нөхцөл, хугацаа, төлбөр зэргийг хэлэлцэх 
· Өөрийн вэб хуудсан каталогид оруулж танилцуулах 
· Гэрээг Англи-Монгол хэл дээр бэлдэж өгөх 
· Хөрөнгийг түрээслэгчид хүлээлгэн өгөх 
· Төлбөрийн болон бусад асуудлыг түрээсийн хугацаанд хоёр талын хооронд хариуцах 

Үл хөдлөх хөрөнгийн эзэмшигчид зориулсан үйлчилгээ:
4. Үл хөдлөх хөрөнгийн менежмент
· Түрээслэх, хөрөнгийг гардуулан өгөх үйл явцыг явуулах 
· Нэгжийн засвар, үйлчилгээг хариуцах
· Түрээсийн төлбөрийг хариуцан цуглуулах 
· Хуулийн асуудлыг шийдвэрлэх 
· Эзэмшигчийн өмнөөс хуулийн дагуу бүхий л асуудлыг шийдвэрлэх 

Жич: Бүх үйлчилгээг Монгол, Англи хэл дээр явуулж болно. 

Худалдан авагч, түрээслэгч нарт үзүүлэх үйлчилгээ
1. Худалдан авалт 
· Улаанбаатар хотын чухал ач холбогдолтой байршилуудад орон байрны болон худалдааны зориулалттай үл хөдлөх хөрөнгө санал болгох 
· Үйлчлүүлэгчийн хэрэгцээнд нийцсэн үл хөдлөх хөрөнгө олж өгөх 
· Тухайн үеийн зах зээлийн мэдээллээр хангах 
· Худалдан авагчын тохиромжтой үед сонгосон үл хөдлөх хөрөнгийг үзүүлэх 
· Хэрэгцээтэй бичиг баримтыг цуглуулах 
· Банкны зээл болон бусад үйлчилгээ авахад зөвлөж туслах 
· Үл хөдлөх хөрөнгийг шинэ эзэмшигчэд шилжүүлэх 

Худалдан авагч, түрээслэгч нарт үзүүлэх үйлчилгээ
2. Түрээс 
Бид доор зүйлсээс үйлчлүүлэгчийн хэрэгцээ шаардлагад нийцүүлж, бүтнээр болон хэсэгчилэн үйлчилгээ үзүүлдэг.
· Улаанбаатар хотын чухал ач холбогдолтой байршлуудад орон байрны болон худалдааны зориулалттай үл хөдлөх хөрөнгө санал болгох 
· Үйлчлүүлэгчийн хэрэгцээнд нийцсэн үл хөдлөх хөрөнгө олж өгөх 
· Тухайн үеийн зах зээлийн мэдээллээр хангах 
· Түрээслэгчийн тохиромжтой үед сонгосон үл хөдлөх хөрөнгийг үзүүлэх 
· Түрээслэх, түрээслүүлэх гэрээг хэлэлцэх 
· Хэрэгцээтэй бичиг баримтыг цуглуулах 
· Үл хөдлөх хөрөнгийг түрээслэгч талд гардуулан өгөх 
· Түрээсийн хугацаанд шаардлагатай тусламжаар хангах 
· Гэрээний төгсгөлд гэрээг дуусгах, сунгах тал дээр туслалцаа үзүүлнэ

Үйлчилгээний хөлс:
Худалдааны хураамж нь худалдан авах гэрээнд гарын үсэг зурахад бодогдож, төлбөр хийсний дараа  төлөгдөнө. Энэхүү хураамж нь голцуу худалдагч талаас төлөгддөг бөгөөд үнийн дүнгийн 1-2% нэмэх нь татвар тооцогдоно. 
Орон суууцны түрээсийг үйлчилгээний хувьд хугацаанаас шалтгаалаад харилцан адилгүй байна.  Хураамж нь  түрээслэх гэрээнд гарын үсэг зурахад бодогдож, төлбөр хийсний дараа  төлөгдөнө. 
· Урт хугацааны буюу 12 сараас дээш хугацааны түрээсэнд түрээслэгч болон түрээслүүлэгч талуудаас 1 сарын төлбөрийн хураамж бодогдоно. 
· Богино хугацаа буюу 12 сараас бага хугацааны түрээсэнд нийт үнийн дүнгийн 15%-тай тэнцэх хэмжээг түрээслэгч болон түрээслүүлэгч талуудаас төлнө. 
Үйлчилгээний зориулалттай хөрөнгийн хувьд хураамж нь  түрээслэх гэрээнд гарын үсэг зурахад бодогдож, төлбөр хийсэний дараа төлөгдөнө.Хураамжыг үл хөдлөх хөрөнгийн эзэмшигч тал төлнө.
· Хэрэв сарын төлбөр нь 800 000 төгрөгнөөс их бол нийт үнийн дүнгийн 13%, сарын төлбөр нь 800 000 төгрөгнөөс бага бол нийт үнийн дүнгийн 15% . 
Үл хөдлөх хөрөнгийн менежментийн хураамжыг үл хөдлөх хөрөнгийн эзэмшигч тал төлөх ба үйлчилгээний ангиллаас хамаараад янз бүр тогтоогддог. Ерөнхий үнийн хувьд 1м.кв-д  600 – 800 төгрөг бодогдоно. 
[bookmark: _Toc302380865]5. Зах зээл 
Энэ хэсэгт салбарын, зах зээлийн болон өрсөлдөгч нарын судалгаа багтсан байгаа. Салбарын судалгааны хувьд өнөөгийн Монгол улсын хэмжээнд үл хөдлөх хөрөнгийн салбар ямар байгаа болон хэтийн төлөв зэргийг багтаасан бол зах зээлийн судалгаанд энэ бүгдээс бидний сонгож буй хэрэглэгчийн зах зээл ямар онцлогтой, ямар төлөв байдалтай байгааг дурьдсан болно. Өрсөлдөгчийн судалгааны хувьд зах зээл дээр байгаа ижил төрлийн үйлчилгээ явуулдаг компаниуд болон тэдгээрээс ялгарах бидний онцлог зэргийг тусгасан байгаа. 
[bookmark: _Toc302380866]5.1 Салбарын судалгаа
Үл хөдлөх хөрөнгийн салбарын хувьд Монгол улсын эдийн засагт оруулж буй нөлөөгөөрөө харьцангуй шинэ салбар юм. Энэ салбарын хөгжил 2006 оноос харьцангуй идэвхтэй хөгжиж өнөөдрийн байдлаар нэлээдгүй өөрчлөлт шинэчлэлийг үзээд байна. 2000 оноос өмнө хөдөөний аймаг сумдаас Улаанбаатар хотыг зорих нүүдэл харьцангуй бага тогтвортой хэмжээнд байж орон байрны эрэлт хэрэгцээ ч тогтвортой байсан. Мөн 2005 оноос эхлэн Монгол улсын уул уурхайн салбарын хөгжил илт мэдэгдэхүйц хэмжээнд өсөж, дэлхийн хэмжээний нүүрс, алт, зэсийн ордууд нээгдэж эхэлсэн. Үүнийг дагаад гадаадын компаниуд, мэргэшсэн ажилчид нарын суурин амьдрах нь нэмэгдсээр байна. Энэ бүхэн дан ганц уул уурхайн салбарыг хөгжүүлээд зогсохгүй үл хөдлөх хөрөнгийн салбарт томоохон хэмжээний өсөлтийг авчирч байна. 
[bookmark: _Toc302380867]5.2 Зах зээлийн судалгаа 
2002 оноос хойш Улаанбаатар хотын орон сууцны үнэ бараг 4 дахин өсөөд байна. 2010 оны хувьд орон сууцны дундаж үнэ 1м.кв-д 900 ам.доллар байсан бол 2011 оны эхний хагасын байдлаар 1100ам.доллар хүрээд байна. Нэлээдгүй тооны хүчин зүйлс үүнд хамаарч байгаа. Харин тансаг зэрэглэлийн орон сууцны хувьд үнийн хэмжээ харьцангуй ялгаатай болж ирсээр ерөнхий дундажын хувьд 1750 ам.долларт хэлбэлзэж байсан бол нийтлэг дундаж 2011 оны эхний байдлаар 2000 ам.доллар хүрсэн. Хэдийгээр Улаанбаатар хот дахь тансаг зэрэглэлийн орон сууцны үнэ аль хэдийнэ 1 м.кв нь 8000 ам.доллар хүрч буй төслүүд бий болоод байгааг анзаарахгүй байхын аргагүй болсон байна. 
Үнийн энэ өсрөнгүй өөрчлөлтийг дагаад хэрэглэгчдийн хэрэгцээ шаардлага ч бас өсөж байна. Тэр тусмаа бидний үйлчилгээнийхээ гол бай болгож буй дундаас дээш зэрэглэлийн үл хөдлөх хөрөнгийн хэрэглэгч нар илүү мэргэжлийн түвшний, цогц үйлчилгээг эрэлхийлэх болсон. Эдгээр үйлчлүүлэгч нарын ерөнхийвчилсөн шинж чанарын хувьд гол төлөв шинэ үеийн, хангалуун амьдралтай дотоодын иргэд болон ажил, бизнесийн дагуу Монгол улсад шинээр суурьшиж буй гадаадын иргэд байх нь түгээмэл байна. Үйлчилгээний байршилын сонирхолын хувьд гэвэл хотын хамгийн цэвэр агаартай хэсэг болох Зайсангийн ам, ойр хавийн хэсэг мөн оффис, бизнесийн ойролцоо хотын төв хэсгүүд хамгийн эрэлт хэрэгцээтэйд тооцогдож байгаа. Худалдан авалт хийх зуршилын хувьд бол үнээс гадна тухайн обьектын байршил, тав тухын асуудлыг сайтар бодолцож сонголтоо хийдэг. Тэгэхээр үүнийг дагаад бидний сонгох обьект ч бас энэ хэрэгцээг хангахуйц байх шаардлагатай.

Эдгээр бүх нөхцөл байдлыг харгалзан үзээд бид компанийн төв байрыг Улаанбаатар хотод шилжүүлэх, шинэ төсөл хэрэгжүүлэх бодлогыг батлах, сумын төвд байгаа обьектыг балансын үлдэгдэл үнээр хувьцаа эзэмшигчид худалдах, шинэ ТУЗ-ыг сонгох зэрэг асуудлыг хэлэлцэн шийдвэрлэх шаардлагатай гэж ТУЗ үзэж холбогдох шийдвэр гаргасныг энэ удаагийн хуралд хэлэлцүүлэн батлуулахаар оруулж байна.

Анхаарал тавьсан Та бүхэнд баярлалаа

